Moje Đakovo

Medijski kompas u udruzi "Amadea": Predavanje “Uloga i utjecaj influencera”
2025-04-24 10:00 - 12:00 (Europe/Zagreb) | Udruga za psiho-socijalne potrebe Amadea, Amadea Udruga za psiho socijalne potrebe, Đakovo, Hrvatska, 31400, Croatia (Local Name: Hrvatska)
Udruga za psiho – socijalne potrebe “Amadea” poziva vas na edukativno predavanje koje će se održati 24. travnja 2025. godine u 10:00 sati.
Teme predavanja biti će “Uloga i utjecaj influencera” namijenjeno osobama starijima od 56 godina, te “Digitalno građanstvo” za djelatnike i volontere Udruge koji će nastaviti rad u okviru medijskog opismenjavanja starijih osoba. Voditelj edukacije je prof.dr.sc Danijel Labaš, pročelnik Odjela za komunikologiju na Hrvatskom katoličkom sveučilištu u Zagrebu.
Digitalno građanstvo odnosi se na odgovorno, sigurno i etičko ponašanje u digitalnom okruženju. To uključuje sve načine na koje koristimo internet, društvene mreže, mobilne uređaje, digitalne alate i platforme za komunikaciju, učenje, rad ili zabavu.
Predavanja se održavaju u sklopu programa “Medijski kompas” koji sufinancira Grad Đakovo.

Radionice za obrtnike i poljoprivrednike
2025-04-24 18:00 - 21:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Više informacija možete saznati ovdje.
Foto: Grad Đakovo

20. SALORI – sajam lova, ribolova i turizma
2025-04-25 10:00 - 19:00, 2025-04-26 10:00 - 19:00, 2025-04-27 10:00 - 19:00 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
U Gospodarskom centru Osječko-baranjske županije od petka, 25. travnja do nedjelje, 27. travnja 2025. godine održat će se SALORI – sajam lova, ribolova i turizma, manifestacija koja svake godine okuplja brojne zaljubljenike u prirodu, tradiciju i aktivan boravak na otvorenom.
Tijekom tri dana posjetitelji će moći razgledati izložbene prostore lovačkih i ribolovnih saveza i društava, upoznati se s najnovijom opremom za lov i ribolov, uživati u okusima tradicionalnih slavonskih specijaliteta te sudjelovati u zanimljivim edukativnim radionicama. Sajam će biti obogaćen i stručnim panelima, predavanjima i praktičnim radionicama vezanima uz lov i ribolov, pružajući posjetiteljima priliku za razmjenu iskustava i učenje od stručnjaka iz tih područja.
Radno vrijeme Sajma je svaki dan od 10 do 19 sati, a ulaznica za sve tri sajamske dana iznosi 5 eura. Djeca do 15 godina Sajam mogu posjetiti besplatno, a za sve posjetitelje osiguran je i besplatan parking.
SALORI je idealna prilika za sve one koji žele iskusiti spoj tradicije, znanja i prirode na jednom mjestu.
Izvor|Foto: Gospodarski centar Osječko-baranjske županije

Molitveno bdjenje za papu Franju u đakovačkoj katedrali
2025-04-25 19:15 - 21:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
U petak, 25. travnja nakon večernje mise u đakovačkoj katedrali u 19.15 održat će se molitveno bdjenje pred Presvetim za papu Franju. Prigodni nagovor imat će dr. Ivica Raguž, profesor na KBF-u u Đakovu.
Foto: Đakovačko-osječka nadbiskupija

Peti Uskrsni stol KUD-a "Skald"
2025-04-26 18:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Više informacija o događaju pronađite ovdje.
Zbog Dana žalosti povodom smrti pape Franje program će biti bez plesa i glazbe.
Foto: Silvija Butković

Requiem za papu Franju
2025-04-26 18:30 - 19:30 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
U subotu, 26. travnja na dan ukopa pape Franje, đakovačko-osječki nadbiskup Đuro Hranić predvodit će misno slavlje-requiem u katedrali sv. Petra u Đakovu s početkom u 18:30 sati za pokojnog papu.
Foto: Moje Đakovo

6. Style Show
2025-04-27 12:00 - 19:00 | Parkiralište iza Crkve Svih svetih, Crkva Svih Svetih, Đakovo, Hrvatska, 31400, Croatia (Local Name: Hrvatska)
Više informacija o događaju pronađite ovdje.

Foto: ilustracija/Freepik

Svetkovina Božjeg milosrđa
2025-04-27 15:00 - 19:00 | Ovčara, Ovčara, Levanjska Varoš, Hrvatska, 31400, Croatia (Local Name: Hrvatska)
Svečana proslava svetkovine Božjeg milosrđa u Svetištu Božjeg milosrđa na Ovčari kod Đakova održat će se u nedjelju, 27. travnja s početkom u 15:00 sati kada će se moliti pobožnost Božjem milosrđu. U 16:00 sati uslijedit će Slavljenje Božjeg milosrđa uz kantautora Stijepu Gleđ Markosa, u 17:00 sati uslijedit će Klanjanje Božjem milosrđu, a u 17:00 sati misno slavlje koje će predvoditi preč. Nikica Bošnjaković, župnik i dekan Šidski, a pjevat će Zbor mladih Župe sv. Katarine iz Sota. Ove godine obilježava se i 15. obljetnica Svetišta Božjeg milosrđa na Ovčari kod Đakova.

28. folklorna manifestacija "U Budrovci, na nedilju bilu"
2025-04-27 17:00 - 20:00 | Budrovci, Budrovci, Budrovci, Hrvatska, 31400, Croatia (Local Name: Hrvatska)
17:00 sati – 21. smotra pučkog crkvenog pjevanja u crkvi
Zbor crkve sv. Nikole biskupa, Budrovci
ŽPS Vranovke, Vranovci
PS KUD-a “Tkanica”, Vinkovci
MPS KUD-a “Veseli Šokci”, Slavonski Brod
ŽPS KUD-a “Vesela Šokadija”, Gundinci
MPS Bećarine, KUD-a “Tena”, Đakovo
18:00 sati – otvorenje izložbe likovnih radova “BuLiK” OŠ Budrovci
Folklorni program se neće održati.

Predstava - "Medo i kuna - policajci u akciji"
2025-04-28 18:00 - 19:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Kazališna poslastica za naše najmlađe posjetitelje stiže u Đakovo!
Najnovija je to, vesela, interaktivna predstava Kazališta „Smješko“. Na djeci vrlo pristupačan, zanimljiv i pomalo smiješan način predstava govori o opasnostima kojima su djeca danas izložena korištenjem mobitela i interneta. Glavni likovi, Medo i Kuna su šumski policajci. Jednog dana u svojoj ophodnji šumom susreću dječaka u šumi koji ima dogovor za tajni susret s nepoznatim prijateljem kojeg je upoznao preko interneta i čiji susret bi trebao biti tajna. Uz razne zgode i nezgode Mede i Kune te dječaka, predstava uči i upozorava, ne samo djecu već i roditelje kojim sve opasnostima mogu djeca biti izložena i kako trebaju postupiti.
Autor teksta: Mirta Zečević
Uloge: Luka Juričić i Mirta Zečević
Lokacija: dvorana DVD-a Đakovo (Splitska ul. 21)
Cijena ulaznice: 3 EUR
Broj mjesta ograničen na 150
Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.

Predstavljanje knjige Ani Galović "Zašto ja, mali, spavam u skloništu?
2025-04-28 19:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Predstavljanje će se održati u ponedjeljak, 28. travnja 2025. godine u Gradskoj knjižnici i čitaonici u 19:00 sati.

Dan škole u OŠ Josipa Antuna Ćolnića
2025-04-30 | Osnovna škola Josipa Antuna Ćolnića, Osnovna škola Josipa Antuna Ćolnića, Đakovo, Hrvatska, 31400, Croatia (Local Name: Hrvatska)
U srijedu, 30. travnja 2025. OŠ Josipa Antuna Ćolnića obilježava 44. Dan škole.
U 8:00 sati izaslanstvo Škole obići će grobove preminulih djelatnika Škole na đakovačkom groblju.
U prijepodnevnim satima u vanjskim prostorima matične i područnih škola će se održati sportska natjecanja.
U 17:00 sati u školskoj sportskoj dvorani je svečana priredba povodom Dana škole. Glazbeno-scenski program akademije u cijelosti su, kao i svake godine pripremili učenici i nastavnici škole. Tema priredbe je U svijetu bajki.
Najboljim učenicima bit će uručene pohvale i nagrade. Ove godine, prema odluci Učiteljskog vijeća, nagrade za odličan uspjeh i uzorno vladanje ostvareno tijekom osmogodišnjeg školovanja u Ćolnićevoj školi primit će petnaestero (15) učenika.
Pohvale i nagrade primit će pojedinci i skupine, za zapažene rezultate na županijskim natjecanjima i smotrama.
Ističemo:

osvojeno 4. mjesto na Državnom natjecanju iz futsala za djevojčice;
sudjelovanje na Državnoj smotri LiDraNo u kategoriji skupnog scenskog izraza;
osvojeno 9. mjesto na Državnom natjecanju iz rukometa za djevojčice;
prijedlog za Državnu smotru LidraNo u kategorijama skupnog scenskog izraza, radijskog izraza i školskog lista;
osvojeno 3. mjesto na županijskom natjecanju iz likovne kulture;
osvojeno 5. mjesto na županijskom natjecanju iz biologije;
osvojeno 5. mjesto na međužupanijskom natjecanju mladeži Hrvatskog crvenog križa;
osvojeno 2. mjesto na županijskom natjecanju iz odbojke i rukometa za djevojčice do 6. razreda;
osvojeno 3. mjesto na županijskom natjecanju iz stolnog tenisa za djevojčice.

Smotra folklora Đakovštine
2025-05-04 | Koritna, Koritna, Semeljci, Hrvatska, 31400, Croatia (Local Name: Hrvatska)
Smotra folklora Đakovštine održava se svake godine prije početka Đakovačkih vezova u organizaciji Saveza kulturno-umjetničkih društava grada Đakova i Saveza kulturno-umjetničkih društava Đakovštine. Riječ je o kvalifikacijskoj smotri folklora na kojoj se odlučuje koje će folklorne skupine nastupiti na nedjeljnoj Smotri folklora Slavonije, Baranje i zapadnog Srijema, a koje na subotnjoj Smotri “Đakovština u pjesmi i plesu”.

Putopisno predavanje Damira Šanteka
2025-05-06 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Nakon onih čarobnih mjesta na Zemlji “gdje misli nestaju” i onih duboko “ispod površine”, trilogija uzbudljivih putopisa završava “visoko iznad oblaka”.
Ova vas knjiga – vrlo zanimljivim pričama i čudesnim fotografijama, koje ponekad govore i više od riječi – vodi kroz čak 32 lokaliteta diljem našeg planeta.
Upravo takvi predjeli, skriveni visoko iznad oblaka i često dostupni samo onima s mnogo avanturističkog duha, kriju neslućene ljepote u kojima uživaju samo rijetki…
Jedan je od njih Damir Šantek, autor tekstova i fotografija u ovoj knjizi, strastveni planinar i putopisac iz Zagreba. Provjerite stoga što se autora najviše dojmilo u udaljenim zemljama, poput Venezuele, Kambodže i Kostarike, jesu li tradicionalna vjerovanja u Meksiku i Nepalu iščezla ili se i dalje povremeno uprizoruju, kako izgledaju vjetrom šibani, snijegom pokriveni i maglom obavijeni vrhovi Dolomita, Alpa i Dinarida te koje se bogatstvo krije u podmorju Jadranskog mora. Vaše nezaboravno putovanje upravo počinje!

Pričolovkin festival
2025-05-07 10:00 - 20:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Što sve očekuje vaše mališane i vas na Pričolovkinom festivalu? Dan prepun zanimljivih aktivnosti za sve uzraste, radionice, gostovanja dječjih autora, pričaonica, predstava u suradnji s Centar za kulturu Đakovo, glazbeni i plesni nastupi dječjih skupina…
Kompletan program pročitajte ispod.
10:00 Svečano otvorenje festivala
10:00 – 19:00 SAJAMSKA PRODAJA KNJIGA
Prodaja dječjih knjiga i slikovnica po promotivnim cijenama.
10:30 MARICA MILČEC, gostovanje autorice
Autorica zbirke „Svaka je mrvica važna – 120 priča za djecu“.
Priče su tematski razvrstane tako da slijede izmjenu godišnjih doba i redanje blagdana, praznika i važnih dana u godini. Knjiga se može čitati od sredine ili s kraja, svejedno, jer svaka je priča zaokružena, samostalna cjelina. U svakoj su priči novi junaci, s novim imenima i novim problemima i doživljajima. Većina priča ima dvostruko tkanje: u fabuli se rješava odgojni problem, a usput se iz samog tijeka priče dozna štošta o stvarnom životu njezinih junaka. Odgojnost i poučnost nisu nametnute, one dolaze prirodno, same od sebe, pa su priče uvjerljive i nenametljive.
10:00 – 12:00 KREATIVNE RADIONICE
Šokicina soba
Muzej Đakovštine
Voditeljica: Ivana Dević, kustosica etonolog
Straničnik
Voditeljica: Marka Grbeša, mag. edu. likovne kulture
Vožnja automobila
Voditelj: Josip Ševkušić, učitelj tehničke kulture
Bakini keksići
Srednja strukovna škola Antuna Horvata
Voditeljica: Dubravka Scharmitzer, dipl. ing. prehrambene tehnologije
Razglednica moga grada
Tinker Labs
Voditeljica: Zdravka Lovinčić Kraljević, dipl. inž. kem. tehn.
Moja knjiga
OŠ „Vladimir Nazor“ Đakovo
Voditeljica: Sanja Vidović, mag. ing. stroj.
„Djeca djeci“
Voditelji: učenici viših razreda OŠ Vladimir Nazor
Eko straničnik s imenom, Zvrk, Spoji brojeve, Riječalica, Igračka
15:00 POTICANJE PREDČITALAČKIH VJEŠTINA KOD DJECE PREDŠKOLSKE DOBI
Remedy
Voditeljica: Ana Grgić, mag. prim. educ.
Da bi dijete usvojilo vještinu čitanja, a kasnije i razvilo ljubav prema čitanju, potrebno je poticati razvoj predčitalačkih vještina. Fonološka svjesnost jedan je od najvažnijih prediktora za razvoj vještina čitanja. Pridružite nam se na radionici za predškolce na kojoj ćemo nizom igara poticati upravo taj aspekt jezično-govornog razvoja djeteta.
Radionica je namijenjena djeci predškolskog uzrasta. Za sudjelovanje su potrebne prijave na broj telefona 812-045, broj sudionika je ograničen.
15:00 PRIČAM TI LEGO PRIČU
Edukido
Voditeljica: Ivana Šteković, mag. ped.
Cilj radionice je da djeca pomoću Lego kockica konstruiraju svoje priče prema pravilima te na taj način razvijaju lakoću izražavanja i sposobnost analiziranja i planiranja u segmentima (uvod, glavni dio, završetak). Sudionici će u manjim skupinama, uz vodstvo voditeljice, osmisliti i sagraditi svaki segment priče te ju na kraju svima ispričati.
Radionica je namijenjena djeci uzrasta od 7 do 12 godina. Za sudjelovanje su potrebne prijave na broj telefona 812-045, broj sudionika je ograničen.
16:00 MARIJANA KRIŽANOVIĆ, gostovanje autorice
Marijana Križanović profesorica je hrvatskog i engleskog jezika i književnosti te magistra bibliotekarstva. Lektorira knjige, piše pjesme i priče te neprestano mašta. Kroz svoje pero i književne susrete, djecu uči malim pobjedama i osvještava ih kroz opipljive situacije. Dosad joj je objavljeno petnaest knjiga za djecu (Kod zubara, Iz života jednog mrava, Panda Vanda na Sljemenu, Školske brige pčele Jele, Moj tata, Agata Meteoropat(a), Kuna Bruna kod liječnika…).
17:00 PREDSTAVA „KUHARI“, Teatar to go
Suradnja s Centrom za kulturu Đakovo
Radnja predstave “Kuhari“ odvija se oko užurbane kuhinje “Krumpirov pir”, slavnog kuhara Aurelija Debelića i novopečenog pomoćnog kuhara Zdravka. Riječ je o najboljem restoranu u gradu i okolici s najfinijim delicijama od krumpira. Sve je spremno za otvaranje, dok se na vratima ne pojavi najveći mogući gurman na svijetu. Kuhari se nalaze pred izazovom, kako zadovoljiti najzahtjevnijeg gosta koji je ikada hodao planetom Zemljom? Hoće li uspjeti? Što može poći po zlu? Neobičan dan u kuhinji pretvorit će se u posebno kazališno iskustvo za pamćenje.
18:30 GLAZBENO PLESNI PROGRAM
Đakovačke mažoretkinje, ritmika i jazz dance KUD-a „Sklad“, DV Đakovo, Zumba kids i Udruga za promicanje glazbene kulture Arija Đakovo.

Radionica „Pričam ti Lego priču“
2025-05-07 15:00 - 17:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
U sklopu Pričolovkinog festivala, 7. svibnja s početkom u 15:00 sati, u Gradskoj knjižnici i čitaonici Đakovo održat će se radionica pod nazivom „Pričam ti Lego priču“, namijenjena djeci od 7 do 12 godina. Radionicu će voditi Edukido Đakovo, a prijave su moguće putem telefona knjižnice na broj +385 31 812 045.
Foto: Edukido Đakovo

Izložba Mislava Tadića "Prolaznost" i otvorenje novouređenog Muzeja Đakovštine
2025-05-07 19:00 - 20:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
Središnji događaj otvorenja bit će izložba mladog, perspektivnog i izuzetnog talentiranog lokalnog slikara Mislava Tadića. Tadić je rođen 1997. godine u Osijeku. Godine 2017. završio je srednju školu u Đakovu i iste godine upisao Akademiju za umjetnost i kulturu u Osijeku. U srpnju 2023. diplomirao je slikarstvo na studiju vizualnih umjetnosti. Dosad je sudjelovao u brojnim radionicama i skupnim izložbama. Iza sebe ima već zavidan broj slikarskih djela. “Naziv ove izložbe je „Prolaznost“, a doživljaj same izložbe kao i interijera obnovljenog Muzeja Đakovštine prepuštamo vama i radujemo se velikom odazivu naših dragih posjetitelja nakon što smo duže vrijeme bili zatvoreni za javnost kako bismo vam mogli pružiti još ugodniji i oku privlačniji boravak u Muzeju Đakovštine.”, poručuju iz Muzeja Đakovštine.

Izložba „Duvno polje – kraljevsko prijestolje; Suvremena interpretacija predaje o krunidbi kralja Tomislava“
2025-05-07 19:30 - 20:30 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
Izložbu u organizaciji Općine Tomislavgrad povodom obilježavanja Dana Grada Đakova.
Foto: Astro Orion

Humanitarna akcija "Dobro je činiti dobro"
2025-05-08 08:00 - 17:00 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
Glazbeno – scenski program vrtića, škola i udruga.
Foto: Grad Đakovo

Koncert - Bećarinama za dušu
2025-05-08 18:30 - 20:00 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
Foto: Grad Đakovo

Promocija knjige "Sedam" autora Marija Celinića
2025-05-08 19:00 | Šahovski klub Đakovo, Šahovski klub Đakovo, Đakovo, Hrvatska, 31400, Croatia (Local Name: Hrvatska)

Koncert - Magazin
2025-05-08 20:00 - 22:00 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
Foto: Magazin

Radionica za odrasle „Lego & Wine“
2025-05-09 19:00 - 21:00 | Vinoteka Bačva, VINOTEKA BAČVA, Đakovo, Hrvatska, 31400, Croatia (Local Name: Hrvatska)
U četvrtak, 9. svibnja s početkom u 19:00 sati, u vinoteci Bačva održat će se radionica za odrasle pod nazivom „Lego & Wine“. Radionicu organizira Edukido Đakovo, a cijena sudjelovanja iznosi 25 € po osobi. Broj mjesta je ograničen, stoga su obavezne prijave.
Foto: ilustracija/Freepik

Atletska ulična utrka Grada Đakova
2025-05-09 19:30 - 20:30 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
Atletski klub SLA A. Perić

Koncert duhovne glazbe – „Vrijeme je žetve milosti Božje“
2025-05-09 19:30 - 21:30 | Trg Josipa Jurja Strossmayera, Strossmayerov trg, Đakovo, Hrvatska, 31400, Croatia (Local Name: Hrvatska)
Nastupaju: Emanuel, Vanessa Mioč & Band, Zvonimir Kalić & Band Noel, ZM Veritas
Foto: Grad Đakovo

Predstavljanje knjige "100 godina pčelarstva u Đakovštini"
2025-05-10 11:00 - 12:00 | Dvorana Florentini, Frankopanska ul. 5c, Đakovo, Hrvatska, Croatia (Local Name: Hrvatska)

Predstava "Krunidba"
2025-05-10 19:00 - 20:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
OŠ fra. Mijo Čuić, Bukovica Općina Tomislavgrad

Predstava: Baby Lasagna - Mačke i spačke
2025-05-12 18:30 - 19:30 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Povodom Dana grada Đakova Centar za kulturu donosi vam dirljivu i razigranu predstavu za velike i male, protkanu vrhuncima glazbe, koja govori o istinama prijateljstva, ljubavi prema slabijem te potrebi da se poniznost nikad ne zamijeni bahatošću i drskošću.
Tri mačke rade spačke, ali ne kako bi proizvele dojam nestašluka ili zločestoće već kako bi utjecale na jednu osobu koja im je jako bitna u životu te je učinile sretnom. Stipe, Branka i Gertruda odluče svim silama i svime što je u njihovoj moći spriječiti svog vlasnika Marka od toga da odustane od svoje glazbe te pobjegne u bijeli svijet trbuhom za kruhom. Tri mačke možda i nemaju – jer su samo mačke – nekakav kakav utjecaj na ljudske odluke, ali ovdje je riječ o jednom izuzetnom primjerku vlasnika koji za svoje voljene ljubimce ima sluha. Itekako! Jer, nestašlucima i razigranošću tri mačke uspiju poslati svog Marka na veliko natjecanje koje ga lansira iz mačjih gnijezda do glazbenih zvijezda. A kako je Marko izuzetan primjerak vlasnika koji svoje ljubimce doživljava kao članove svoje obitelji, on ih, dok zvjezdanom krunom dotiče glazbene slavoluke, ne zaboravlja. Dapače, skromno i ponizno on zahvaljuje mačjem triju i poručuje da nijedna slava neće zamagliti njegovu ljubav prema njima: famoznom Stipi, sramežljivoj Branki i prpošnoj principessi Gertrudi.
Režija: Sara Stanić Blažević
Tekst: Kristina Kegljen
Uloge: Andrija Nazlić, Antonija Marijanović, Ana Marija Jurišić Osmeričić
Trajanje: 50 minuta
Lokacija: dvorana DVD-a Đakovo (Splitska ul. 21)
Cijena ulaznice: 3 EUR (djeci ispod 4 godine ulaz se ne naplaćuje)
Broj mjesta ograničen na 150
Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.
